cyanic-selkie/wikianc huggingface dataset:
ম্যান্ডি মিচেল-ইন্স
অধিনায়কত্ব লাভ
১৯৩৭ সালে স্যান্ডি সিঙ্গলটন তার পরিবর্তে অক্সফোর্ডের অধিনায়ক হিসেবে স্থলাভিষিক্ত হন। পড়াশুনোর ব্যস্ততার কারণে মৌসুমের শুরুরদিকের খেলায় অনুপস্থিত ছিলেন। জুনের মাঝামাঝি সময়ের পূর্ব-পর্যন্ত কোন খেলায় অংশ নিতে পারেননি। লিচেস্টারশায়ারের বিপক্ষে ১৩৭ ও অপরাজিত ৬৬ রান সংগ্রহ করেন। প্রথম ইনিংসে এ সংগ্রহটি অক্সফোর্ডে সেরা খেলা হিসেবে চিত্রিত হয়েছিল। ঐ মাসের শেষদিকে অক্সফোর্ডের পক্ষে আরও একটি শতরানের ইনিংস খেলেন। এরফলে, সাসেক্সের ৩৪৭ রানের জয়ের লক্ষ্যমাত্রা সফলতার সাথে অতিক্রম করে তার দল। দ্য টাইমসের ভাষ্যমতে, বিশ্ববিদ্যালয়ের খেলায় উভয় দলের মধ্যে অসাধারণ ব্যাটসম্যান হিসেবে নিজেকে উপস্থাপনায় অগ্রসর হয়েছিলেন ম্যান্ডি মিচেল-ইন্স। তবে, তিনি প্রথম ইনিংসে ভালোমানের ব্যাটিং করেননি। ১৯ রানে আউট হন। দ্বিতীয় ইনিংসে তিনি আরেকটু ভালো খেলেন। ২৯ রান তুলে অক্সফোর্ড দলকে সাত উইকেটের ব্যবধানে জয়লাভ করতে সহায়তা করেন। অক্সফোর্ডে থাকাকালীন বিশ্ববিদ্যালয়ের খেলায় এটি দলের একমাত্র জয় ছিল। আবারও তিনি অক্সফোর্ডের পক্ষে ব্যাটিং গড়ে শীর্ষস্থান দখল করেন। ৫৭.২৭ গড়ে ৬৩০ রান সংগ্রহ করেছিলেন। সবমিলিয়ে অক্সফোর্ডে চার বছর খেলে ৪৭.৪১ গড়ে ৩,৩১৯ রান করেন। এ সংগ্রহটি বিশ্ববিদ্যালয়ের রেকর্ডবিশেষ।
বিশ্ববিদ্যালয়ের খেলার অল্প কিছুদিন পর জেন্টলম্যানের সদস্যরূপে প্লেয়ার্সের বিপক্ষে চতুর্থবারের মতো খেলার জন্যে মনোনীত হন। তবে, প্রথম ইনিংসে ব্যাটিং উদ্বোধনে নেমে তিনি মাত্র চার রান তুলতে সক্ষম হন। তবে, দ্বিতীয় ইনিংসের শুরুতে কিছুটা হিমশিম খেলেও অর্ধ-শতরানের ইনিংস খেলতে সক্ষম হন। তবে, তার দল আট উইকেটে পরাভূত হয়। ১৯৩৭ সালে সফররত নিউজিল্যান্ড একাদশের বিপক্ষে স্কটল্যান্ডের সদস্যরূপে প্রথম-শ্রেণীর খেলায় অংশ নেন ও দলের সর্বোচ্চ রান সংগ্রাহক হন। ঐ মৌসুমে সমারসেটের পক্ষে সাত খেলায় অংশ নিয়েছিলেন তিনি। তবে, অক্সফোর্ডে থাকাকালীন খেলার ধারা অব্যাহত রাখতে পারেননি। কেবলমাত্র একবারই অর্ধ-শতরানের ইনিংস খেলেন। দশের কম গড়ে মাত্র ১৩৫ রান তুলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ম্যান্ডি মিচেল-ইন্স। ১৫ জুন, ১৯৩৫ তারিখে নটিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
বৃষ্টির কারণে ঐ খেলাটি তিনদিনে গড়ায়। মিচেল-ইন্স একবার মাত্র ব্যাটিংয়ের সুযোগ পান। পাঁচ রান সংগ্রহের পর ব্রুস মিচেলের বলে লেগ বিফোর উইকেটের ফাঁদে পড়ে তাকে বিদেয় নিতে হয়। দ্বিতীয় টেস্টেও তাকে রাখা হয়। তবে, শারীরিক অসুস্থতার কবলে পড়েন ও ওয়ার্নারকে পত্র লিখেন। এরল হোমসকে তার স্থলাভিষিক্ত করা হয়। এরপর, আর তাকে ইংল্যান্ডের পক্ষে খেলার জন্যে সুযোগ দেয়া হয়নি। এছাড়াও, হে জ্বরের কারণে বিশ্ববিদ্যালয়ের খেলায়ও এর বিরূপ প্রভাব পড়ে। বোল্টন উভয় দলের মধ্যে তাকে সেরা ব্যাটসম্যান হিসেবে চিত্রিত করেছিলেন। তবে, এক ও শূন্য রানে বিদেয় নিলে কেমব্রিজ দল ১৯৫ রানে জয়লাভ করে।
এর অল্প কিছুদিন পর আবারও তাকে জেন্টলম্যানের সদস্যরূপে প্লেয়ার্সের বিপক্ষে খেলার জন্যে আমন্ত্রণ জানানো হয়। এবার লর্ডসে খেলার আয়োজন করা হয়েছিল। গ্রীষ্মের বিরতিতে সমারসেটে ফিরে যান। ল্যাঙ্কাশায়ারের বিপক্ষে ফলো-অনে থাকা অবস্থায় ১৩৯ রানের ইনিংস খেলেন তিনি। এটিই তার কাউন্টি ক্রিকেটে প্রথম শতরানের ইনিংস ছিল। সমারসেটের ছাব্বিশটি খেলার মধ্যে তিনি মাত্র সাতটিতে অংশ নেন। ঐ মৌসুমে দলীয় সঙ্গীদের তুলনায় রান সংগ্রহের দিক দিয়ে বেশ পিছনে অবস্থান করলেও ব্যাটিং গড়ে শীর্ষস্থানে অবস্থান করেন। ১৯৩৫ সালে ৩৮.১৮ গড়ে ৪২০ রান সংগ্রহ করেন তিনি। গ্রীষ্মের শেষে ফোকস্টোন ক্রিকেট উৎসবে ইংরেজ একাদশের সদস্যরূপে দক্ষিণ আফ্রিকার মুখোমুখি হন। সফরকারী দল জয়লাভ করে, পাশাপাশি তিনিও খেলায় কোন প্রভাব ফেলতে ব্যর্থ হয়েছিলেন।
১৯৩২-৩৩ মৌসুমে বডিলাইন সিরিজের পর অস্ট্রেলিয়ান কন্ট্রোল বোর্ড ও এমসিসি’র মধ্যকার সম্পর্ক স্থবির হয়ে আসে। ১৯৩৫-৩৬ মৌসুমের শীতকালে এমসিসি কর্তৃপক্ষ অস্ট্রেলিয়া ও নিউজিল্যান্ড গমনার্থে দল প্রেরণ করেন। এরল হোমসকে অধিনায়ক করে অভিজ্ঞতা লাভের উদ্দেশ্যে কিছু তরুণ খেলোয়াড়কে দলে অন্তর্ভুক্ত করা হয়। সফরকারী ঐ দলের মিচেল-ইন্সকেও অন্তর্ভুক্ত করা হয়েছিল। সেখানে তিনি দশটি প্রথম-শ্রেণীর খেলায় অংশ নেন। তন্মধ্যে, নিউজিল্যান্ড দলের বিপক্ষে চারটি খেলার দুইটিতে তার অংশগ্রহণ ছিল। চারটি প্রথম-শ্রেণীর অর্ধ-শতরানের ইনিংস খেলেন তিনি। ঐ সফরে ওতাগোর বিপক্ষে ৮৭ রান তুলেন। এমসিসি’র সংগৃহীত ৫৫০ রানের মধ্যে তার এ সংগ্রহটি পুরো সফরে তার সর্বোচ্চ ছিল।
অবসর
অক্সফোর্ডে থাকাকালীন ব্রাসেনোস কলেজেই অধ্যয়নরত জ্যাক সিমারের সাথে তার চমৎকার বন্ধুত্বপূর্ণ সম্পর্ক গড়ে উঠে। উভয়েই অক্সফোর্ড ও সমারসেটের দলীয় সঙ্গী ছিলেন। ১৯৩৬ সালে স্নাতক শ্রেণীতে অধ্যয়নকালে সিমার সুদান পলিটিক্যাল সার্ভিসে যোগ দেন। অন্যদিকে, ম্যান্ডি মিচেল-ইন্স অক্সফোর্ডে থাকাকালীন স্নাতক ডিগ্রীধারী হবার পর ঐ সংগঠনের নিজের স্থান নিশ্চিত করেন। এসপিএসে দায়িত্ব পালনের ফলে ১৯৩৮ সালে সমারসেটের পক্ষে খেলায় অংশগ্রহণ করা তার হয়ে উঠেনি। তবে, পরবর্তী বছরে মৌসুম শুরুর পূর্ব সাতটি খেলায় অংশ নেন। তন্মধ্যে, দুইটি খেলা মেরিলেবোন ক্রিকেট ক্লাব ও ফ্রি ফরেস্টার্সের পক্ষে খেলেন। শেষের দলটির পক্ষে তিনি মৌসুমে তার একমাত্র শতরানের ইনিংস খেলেন। অক্সফোর্ড বিশ্ববিদ্যালয়ের বিপক্ষে ঐ খেলায় প্রায় ৪০০ রানের লক্ষ্যমাত্রায় অগ্রসর হয়েছিল তার দল। ইনিংস উদ্বোধনে নেমে চূড়ান্ত দিনের মধ্যাহ্নভোজনের পর আক্রমণধর্মী ক্রিকেট খেলা প্রদর্শনে অগ্রসর হন। ৯৫ মিনিটে শতরান করেন। অন ড্রাইভে খেলার চেষ্টাকালে বোল্ড হন ও ১৪৩ রানে বিদেয় নেন। ফ্রি ফরেস্টার্স দল নয় রানে পরাজিত হয়। ঐ বছরে সবমিলিয়ে তিনি ৩১.৫৪ গড়ে ৩৪৭ রান সংগ্রহ করেন। দ্বিতীয় বিশ্বযুদ্ধের কারণে বাঁধাগ্রস্ত হবার পূর্বে ইংল্যান্ডে এটিই সর্বশেষ প্রথম-শ্রেণীর কাউন্টি ক্রিকেট মৌসুম ছিল।
১৯৪৬ সালে মৌসুমের প্রথম মাসেই কেবলমাত্র খেলতে পেরেছিলেন। এ পর্যায়ে তিনি ছয়টি প্রথম-শ্রেণীর খেলায় অংশ নেন। ঐ খেলাগুলোয় অংশ নিয়ে কেবলমাত্র একবার অর্ধ-শতরানের সন্ধান পান। মিডলসেক্সের বিপক্ষে ৫৫ রানের ইনিংস খেলেন তিনি। দ্য টাইমসের সংবাদদাতা মন্তব্য করেন যে, যুদ্ধের পূর্বেকার অন্যতম সেরা ব্যাটসম্যান হিসেবে তিনি কোন দক্ষতাই প্রদর্শন করতে পারেননি। পরের মৌসুমে সাতটি খেলায় অংশ নেন। সবগুলোই কাউন্টি চ্যাম্পিয়নশীপের খেলা ছিল। তিনি গড়ে ৩৭ রান তুলেন। এ সংখ্যাটি বিশ্ববিদ্যালয় ত্যাগের পর সর্বোচ্চ ছিল। চারটি অর্ধ-শতরানের ইনিংস খেলেছিলেন তিনি।
ম্যান্ডি মিচেল-ইন্স সমারসেটের প্রথম পাঁচটি খেলায় অংশ নেন। তন্মধ্যে, গ্ল্যামারগনের বিপক্ষে একটি মৌসুম-পূর্ব প্রীতি খেলা ছিল। ঐ মৌসুমের বিষয়ে সমারসেট কাউন্টি হেরাল্ডে মন্তব্য করা হয় যে, ১৯৪৭ সালটি অনিশ্চিত ভবিষ্যৎ ও ক্ষতিকারক দৃষ্টিভঙ্গীর দিকে অগ্রসর হয়। কাউন্টি ক্লাবটি মিচেল-ইন্সের অধিনায়কত্বে পাঁচ খেলার সবকটিতেই পরাভূত হয়েছিল। মিডলসেক্সের কাছে ১০ উইকেটে পরাজিত হওয়া খেলায় একমাত্র অর্ধ-শতরানের ইনিংস সহযোগে সবমিলিয়ে ২২২ রান তুলেন তিনি। ঐ খেলায় ডেনিস কম্পটন ও বিল এডরিচ যথাক্রমে ২৫২ ও ১৬৮ রান তুলেছিলেন। প্রথম ইনিংসে সমারসেটের স্বল্প কয়েকজন খেলোয়াড়ের অন্যতম হিসেবে ব্যাট হাতে আত্মবিশ্বাসী ভঙ্গীমায় খেলেন। তিনি করেন ৬৫ রান। সুদান ত্যাগকালীন তার দল কাউন্টি চ্যাম্পিয়নশীপে পয়েন্টবিহীন অবস্থায় সর্বনিম্ন স্থানে থাকে। ঐ মৌসুমে ৯২ রান সংগ্রহের মাধ্যমে ১৭ দলের মধ্যে দলটি ১২শ স্থানে অবস্থান করে। তন্মধ্যে, পাঁচটি জয় পায় দলটি। ১৯৪৭ ও ১৯৪৮ সালে সমারসেটের ব্যাটিং বিভাগের দূর্বলতাকে চিহ্নিত করা হয়। ১৯৪৮ সালে ২২.২০ গড়ে কাউন্টির রান সংগ্রহে ম্যান্ডি মিচেল-ইন্স ষষ্ঠ স্থানে অবস্থান করেন।
পরের বছর উডহাউজ সমারসেটের পূর্ণাঙ্গকালীন সময়ের জন্যে অধিনায়ক হিসেবে নিযুক্ত হন। ঐ মৌসুমের প্রথম কয়েক সপ্তাহ মিচেল-ইন্স খেলেছিলেন। সমারসেটের ব্যাটিং গড়ে প্রায় শেষদিকে অবস্থান করেন। ১১.২১ গড়ে ১৫৭ রান সংগ্রহ করেছিলেন তিনি। এটিই তার খেলোয়াড়ী জীবনে দ্বিতীয় সর্বনিম্ন গড়ে রান সংগ্রহ করা ছিল। এ মৌসুমটিই তার প্রথম-শ্রেণীর ক্রিকেটের সর্বশেষ ছিল। মে, ১৯৪৯ সালে হ্যাম্পশায়ারের বিপক্ষে নিজস্ব শেষ খেলায় অংশগ্রহণ করেন।
ব্যক্তিগত জীবন
১৯৫৪ সালে সুদান পলিটিক্যাল সার্ভিস থেকে চলে আসেন ও ভক্স ব্রিউরিজভিত্তিক প্রতিষ্ঠানের সচিব হিসেবে ২৫ বছর কাজ করেন। ব্যক্তিগত জীবনের বিবাহিত তিনি। ১৯৪৪ সালে প্যাট্রিসিয়া রোসিটারের সাথে পরিণয়সূত্রে আবদ্ধ হন। এ দম্পতির এক পুত্র ও এক কন্যা ছিল। ১৯৮০ সালে হার্টফোর্ডশায়ার থেকে অবসর নেন। ১৯৮৯ সালে স্ত্রীর মৃত্যুর পর মনমাউথশায়ারে কন্যার সাথে বসবাস করতেন।
৭ অক্টোবর, ২০০১ তারিখে আল্ফ গোভারের মৃত্যুর পর থেকে তিনি ইংল্যান্ডের বয়োজ্যেষ্ঠ জীবিত টেস্ট ক্রিকেটারের মর্যাদাপ্রাপ্ত হন। তবে, ডিসেম্বর, ২০০৬ সালে নিজের দেহাবসানের ফলে কেন ক্রান্সটনের কাছে এ মর্যাদা চলে যায়। ২৮ ডিসেম্বর, ২০০৬ তারিখে ৯২ বছর বয়সে ওয়েলসের মনমাউথশায়ার এলাকায় ম্যান্ডি মিচেল-ইন্সের দেহাবসান ঘটে। এ সময় তিনি পুত্র ও কন্যাকে রেখে যান। তার মৃত্যুর ফলে কেন ক্রান্সটন ইংল্যান্ডের বয়োজ্যেষ্ঠ জীবিত টেস্ট ক্রিকেটারের মর্যাদাপ্রাপ্ত হন।
বাহুবলী
বাহুবলী ছিলেন প্রথম জৈন তীর্থঙ্কর ঋষভের পুত্র। তিনি জৈন কালচক্রের ‘অবসরপনি’ যুগে বর্তমান ছিলেন। জৈনদের সবচেয়ে সম্মানিত ব্যক্তিত্বদের অন্যতম হলেন বাহুবলী। তার জ্যেষ্ঠ ভ্রাতা ভরতের সঙ্গে একটি অহিংস দ্বন্দ্বযুদ্ধ জয়ের পর তার মনে সন্ন্যাস গ্রহণের ইচ্ছা জেগেছিল। তিনি তার রাজ্য ভরতকে দান করে দিয়ে এক দিগম্বর সন্ন্যাসী হয়ে যান। এক বছর কায়োৎসর্গ ভঙ্গিমায় স্থাণু হয়ে থাকে তিনি ধ্যান করেন। এর ফলে তার পা ঘিরে লতাপাতা গজিয়ে ওঠে। এক বছর ধ্যানের পর তিনি কেবল জ্ঞান (সর্বজ্ঞতা) প্রাপ্ত হন এবং একজন অরিহন্তে পরিণত হন। যে মানুষ ক্রোধ, আসক্তি, লোভ ও গর্ব প্রভৃতি আন্তরিক আবেগগুলিকে জয় করতে পারেন, তাকেই ‘অরিহন্ত’ বলা হয়। জৈন ধর্মগ্রন্থ অনুসারে, বাহুবলী কৈলাস পর্বতে মোক্ষ লাভ করে একজন সিদ্ধে (অর্থাৎ, পূণ্যাত্মা বা পবিত্রাত্মা ব্যক্তি) পরিণত হন।
বাহুবলীর অপর নাম গোমতেশ্বর। কারণ, এই নামে তার একটি বিগ্রহ নির্মিত হয়েছে। গোমতেশ্বর মূর্তিটি তৈরি করান গঙ্গ রাজবংশের মন্ত্রী ও সেনাপতি চামুণ্ডারায়। ভারতের কর্ণাটক রাজ্যের হাসান জেলার শ্রবণবেলগোলায় অবস্থিত এই একশিলা মূর্তিটির উচ্চতা । মূর্তিটি ৯৮৩ খ্রিষ্টাব্দে নির্মিত হয়েছে। এটি বিশ্বের বৃহত্তম বিনা-সহায়তায় দণ্ডায়মান মূর্তিগুলির অন্যতম। ২০০৭ সালের ৫ অগস্ট, মূর্তিটি ভারতের সাত আশ্চর্যের তালিকায় প্রথম স্থান অধিকার করে ৪৯% ভোট পেয়ে। প্রতি বারো বছরে এক বার আয়োজিত মহামস্তকাভিষেক অনুষ্ঠানে যোগ দিতে এখানে প্রচুর তীর্থযাত্রী, ভক্ত ও পর্যটক সমাগম হয়।
বাকেরগঞ্জ-১৩
বাকেরগঞ্জ-১৩ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নির্বাচন
বাকেরগঞ্জ-১৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাহুবলী
দ্বন্দ্বযুদ্ধ
ভরত ও বাহুবলীর মন্ত্রীরা দুই ভাইকে যুদ্ধ থেকে নিরত করার জন্য বলেন, "দুই ভাই নিজেদের কোনো উপায়ে বধ করতে পারেন না। তাঁরা তাঁর উপক্রমণের সর্বশেষ অবতার। তাঁদের শরীর যুদ্ধে নষ্ট করতে পারে এমন কোনো অস্ত্র নেই! তাই তাঁদের যুদ্ধ করতে হবে অন্য উপায়ে।"
তখন তিন ধরনের দ্বন্দ্বযুদ্ধের মাধ্যমে তাদের বিবাদ নিরসনের সিদ্ধান্ত নেওয়া হল। এগুলি হল পরস্পরের দিকে তাকিয়ে থাকে (চক্ষুযুদ্ধ), জলযুদ্ধ ও মল্লযুদ্ধ। বাহুবলী সব কটি যুদ্ধে জয় লাভ করলেন।
তপস্যা
ভাই ভরতের সঙ্গে যুদ্ধের পর বাহুবলী মানসিকভাবে বিধ্বস্ত হয়ে পড়েন। তিনি রাজ্য ত্যাগ করে সন্ন্যাস গ্রহণের সিদ্ধান্ত গ্রহণ করেন। তখন তিনি কেবল জ্ঞান অর্জনের জন্য ধ্যান শুরু করেন। কিন্তু ভরতের দেশে দাঁড়িয়ে তিনি মনের দ্বিধা সম্পূর্ণ ত্যাগ করতে পারেননি বলে, ধ্যানেও সাফল্য অর্জন করতে পারেন না।
কিন্তু বাহুবলী দৃঢ়প্রত্যয়ী ছিলেন। ধ্যান করতে করতে লতাপাতা, কীটপতঙ্গ ও ধূলায় তার দেহ ঢেকে যায়। কিন্তু তার দিকে নজর দেন না। তার দুই বোন ব্রাহ্মী ও সুন্দরী একথা জানতে পেরে তীর্থঙ্করকে তাদের পার্থিব ভ্রাতা বাহুবলীর কথা জানান। তীর্থঙ্কর আদিনাথ বলেন, বাহুবলী জ্ঞানের খুব কাছে দাঁড়িয়েও জ্ঞান অর্জন করতে পারছেন না একটিই কারণে। তিনি ‘হস্তী’ অর্থাৎ আত্মম্ভরিতা ত্যাগ করতে পারছেন না। বোনেদের কাছে একথা শুনে বাহুবলী প্রশ্ন করেন, “আমি কি সত্যিই কোনো হস্তীর উপর দাঁড়িয়ে আছি?” এই প্রশ্ন করা মাত্র তিনি হস্তীটি সম্পর্কে অবহিত হন। তিনি বুঝতে পারেন যে তিনি গর্ব ও অহংকারের উপর দণ্ডায়মান। বাহুবলী তখন গর্ব ও অহমিকা ত্যাগ অরেন। তিনি যাবার জন্য পা বাড়িয়ে যেই প্রণত হলেন অমনি সত্য ও জ্ঞান তার উপর বর্ষিত হল। সত্যজ্ঞান প্রাপ্ত হয়ে বাহুবলী তার পিতার কাছে গেলেন। ঋষভ তাকে গ্রহণ করলেন। বাহুবলী তখন মানুষকে শিক্ষা দিতে ও সঠিক পথ দেখাতে শুরু করলেন।
মূর্তি
ভারতের কর্ণাটক রাজ্যে বাহুবলীর পাঁচটি একশিলা মূর্তি আছে যেগুলির উচ্চতা ২০ ফুটের বেশি।
ধর্মস্থলে সম্প্রতি বাহুবলীর একটি নতুন মূর্তি নির্মিত হয়েছে। গুজরাত রাজ্যেও বাহুবলীর একটি মূর্তি নির্মিত হচ্ছে।
শ্রবণবেলগোলার গোমতেশ্বর মূর্তি
কর্ণাটকের রাজধানী বেঙ্গালুরু থেকে ১৫৮ কিলোমিটার দূরে শ্রবণবেলগোলায় ‘গোমতেশ্বর’ নামে পরিচিত বাহুবলীর বিশাল একশিলা মূর্তিটি অবস্থিত। পর্বতের উপর অবস্থিত এই মূর্তিটি একটি মাত্র গ্র্যানাইট পাথর কেটে নির্মিত। মূর্তিটির উচ্চতা ১৭ মিটার (৫৫ ফুট)। ৩০ কিলোমিটার দূর থেকে মূর্তিটি দেখা যায়। বহু শতাব্দী ধরে শ্রবণবেলগোলা জৈনদের কাছে একটি তীর্থক্ষেত্র।
কারকল
কর্ণাটকের উডুপি জেলায় কারকল তালুকের সদর শহর কারকল উডুপি থেকে ৩৮ কিলোমিটার ও বেঙ্গালুরু থেকে ৪৮০ কিলোমিটার দূরে অবস্থিত। ম্যাঙ্গালোর শহরের ৫২ কিলোমিটার উত্তর-পূর্বে অবস্থিত এই শহরটি বাহুবলীর একটি বিশাল মূর্তির জন্য বিখ্যাত।
কারকলের গোমতেশ্বর বাহুবলীর মূর্তিটি ৪২ ফুট উঁচু। এটিও একটি একশিলা মূর্তি। সম্ভবত ১৪৩২ সালে এটি নির্মিত হয়। এই মূর্তিতে তিনটি পাথরের খোদিত ধাপের উপর কায়োৎসর্গ ভঙ্গিমায় বাহুবলীকে দণ্ডায়মান অবস্থায় দেখা যায়। বীরপাণ্ড্য ভৈরব রাজা বাহুবলীর সম্মানে এই মূর্তিটি নির্মাণ করান। এখানে প্রতি ১২ বছর অন্তর মহামস্তকাভিষেক অনুষ্ঠান হয়। এই সময় বহু জৈন তীর্থযাত্রী এখানে আসেন। এই মূর্তিটি কর্ণাটকের দ্বিতীয় বৃহত্তম মূর্তি।
গোল্ডম্যান স্যাক্‌স
প্রথম বাংলাদেশি হিসেবে রিয়াদ ইউসুফের গোল্ডম্যান স্যাকসের অংশীদার হন।
সুরেন্দ্র পাল সিংহ (রাজনীতিবিদ)
সুরেন্দ্র পাল সিংহ (জন্ম: ১ মে ১৯১৭, বাহানপুরে, বুলন্দশহর) ভারতের উত্তর প্রদেশ রাজ্যের বুলন্দশহর (লোকসভা কেন্দ্র) থেকে তৃতীয় লোকসভার সদস্য ছিলেন।
তিনি একই কেন্দ্র থেকে ৪র্থ, ৫ম এবং ৮ম লোকসভায় নির্বাচিত হয়েছিলেন।
ওয়াহিদুল হক (অর্থনীতিবিদ)
'''ড. ওয়াহিদুল হক''' (c. ১৯৩৩-৩ জুলাই ২০২০) বাংলাদেশের অর্থমন্ত্রী ছিলেন। তিনি কানাডার টরেন্টো বিশ্ববিদ্যালয়ের ইমিরেটাস অধ্যাপক হিসেবেও দায়িত্ব পালন করেন।
প্রাথমিক জীবন
ওয়াহিদুল হক c. ১৯৩৩ সালে জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয় থেকে মাস্টার্স শেষে যুক্তরাষ্ট্রের ক্যালিফোর্নিয়ার স্ট্যানফোর্ড বিশ্ববিদ্যালয়ে পিএইচডি করেন।
রাজনৈতিক ও কর্মজীবন
হক ১৯৬৯ সালে ইসলামাবাদ বিশ্ববিদ্যালয়ে অর্থনীতির অধ্যাপক ছিলেন। তিনি ঢাকা বিশ্ববিদ্যালয়েও শিক্ষকতা করেছেন। এর পর কিছুদিন বার্কেলি বিশ্ববিদ্যালয়ে অধ্যাপনা করে টরেন্টো বিশ্ববিদ্যালয়ে অধ্যাপক হিসেবে যোগ দিয়ে সেখানে স্থায়ীভাবে বসবাস শুরু করেন। তিনি ১৯৮৮ সালের সেপ্টেম্বর থেকে ১৯৯০ সালের মে মাস পর্যন্ত এরশাদের শাসনামালে অর্থমন্ত্রী হিসেবে দায়িত্ব পালন করেন।
মৃত্যু
ওয়াহিদুল হক ৩ জুলাই ২০২০ সালে মৃত্যুবরণ করেন।
মঙ্গোলিয়া-ফিলিপাইন সম্পর্ক
মঙ্গোলিয়া-ফিলিপাইন সম্পর্ক বলতে বোঝায় মঙ্গোলিয়া ও ফিলিপাইনের মধ্যে কূটনৈতিক,সাংস্কৃতিক ও বাণিজ্যিক সম্পর্ককে। মঙ্গোলিয়া ও ফিলিপাইনের মধ্যে সম্পর্ক, ১১ অক্টোবর, ১৯৭৩ সালে প্রতিষ্ঠিত হয়। মঙ্গোলিয়ার উলান বাতারায় ফিলিপাইনের একটি দূতাবাস রয়েছে, অন্যদিকে ফিলিপাইনের মাকতিতে মেট্রো ম্যানিলায় মঙ্গোলিয়ারএকটি দূতাবাস রয়েছে।
মঙ্গোলিয়া হল চীন ও রাশিয়া দ্বারা সীমাবন্ধ ল্যান্ডব্লক দেশ আর ফিলিপাইন হল প্রশান্ত মহাসাগরে অবস্থিত অনেক গুলি দ্বীপের সমষ্টি দ্বারা গঠিত দেশ। দেশ দুটির মধ্যে দূরত্ব থাকলেও দুই দেশের মধ্যে কূটনৈতিক সম্পর্ক বহু পুরাতন। দেশ দুটির মধ্যে শিল্প ও বাণিজ্য বিষয়ক চুক্তি রয়েছে। মঙ্গোলিয়ায় বহু ফিলিপাইন জনগণ বসবাস করছেন। অনেকে কর্মসূত্রে মঙ্গোলিয়ায় অবস্থান করছেন। তেমনি ভাবে বহু মঙ্গোলিয়ান জনগণ দ্বীপরাষ্ট্র ফিলিপাইনে অবস্থান করছে কর্ম সূত্রে।
রাজ্য পরিদর্শন
মঙ্গোলিয়ান রাষ্ট্রপতি নাটাসিগানিন বাগাবান্দি ফিলিপাইনের ১-৪ সেপ্টেম্বর, ২০০০ সালে রাষ্ট্রীয় সফর করেন, এটি ফিলিপাইন সফর করার জন্য মঙ্গোলিয়ান রাষ্ট্রের প্রথম কোনো প্রধানের সফর ছিল।
অর্থনৈতিক সম্পর্ক
১৪ সেপ্টেম্বর, ২০১২ সালে একটি বিবৃতিতে ঘোষণা করা হয়েছে যে বাণিজ্য ও শিল্পের ফিলিপাইন চেম্বার অব কমার্স অ্যান্ড ইন্ডাস্ট্রি এবং মঙ্গোলিয়ান ন্যাশনাল চেম্বার অব কমার্স অ্যান্ড ইন্ডাস্ট্রি কর্তৃক একটি অংশীদারত্বের চুক্তি স্বাক্ষরিত হওয়ার পর বাণিজ্য সম্পর্ক প্রতিষ্ঠিত হয়। চুক্তিটি বাণিজ্য সম্পর্ক উন্নয়নের, তথ্য, ব্যবসা যোগাযোগ শক্তিশালীকরণ এবং ফিলিপাইন-মঙ্গোলিয়া ব্যবসা পরিষদের প্রতিষ্ঠার পাশাপাশি।
দুই দেশের মধ্যে ১ ম পলিসি পরামর্শ ১৯ ​​মার্চ, ২০১৩ তারিখে মানিলোতে অনুষ্ঠিত হয়। দুই দেশের সম্পর্ক আরো জোরদার করার জন্য একমত এটি বিভিন্ন ক্ষেত্রে সহযোগিতা বৃদ্ধি করার জন্য সম্মত হয়েছিল যার মধ্যে বাণিজ্য ও বিনিয়োগ, শ্রম পর্যটন, সংস্কৃতি এবং ক্রীড়া অন্তর্ভুক্ত ছিল।
৯ ই জুলাই, ২০০৯ সালে, মঙ্গোলিয়ার ব্যবসায়ী বখত সোডনম মঙ্গোলিয়া প্রথম অবৈতনিক কনসাল হিসেবে শপথ নেন মঙ্গোলিয়াতে ফিলিপাইনের অনারারি কনসাল হিসাবে তাঁর নিয়োগ বাণিজ্য, পর্যটন, খনির, সেবা খাত, সংস্কৃতি, শিক্ষা এবং জনগণের সাথে যোগাযোগের ক্ষেত্রে দ্বিপাক্ষিক সম্পর্কের প্রসারের প্রচেষ্টা চালাবে। ডিএফএ-এর মতে, উলান বাটারে অবস্থিত একটি সম্মানিত কনসুলেটটি মঙ্গোলিয়াতে বসবাসরত এবং কাজ করার জন্য ফিলিপিনোসের সাহায্য করবে।
ফিলিপাইন এবং মঙ্গোলিয়া অক্টোবর ১৯৭৩ সালে কূটনৈতিক সম্পর্ক স্থাপন করেছিল।
মাইগ্রেশন
মঙ্গোলিয়া ইমিগ্রেশন এজেন্সি, ১ জুলাই থেকে ১ আগস্ট ২০১৩ পর্যন্ত মঙ্গোলিতে অবৈধভাবে বসবাসকারী ফিলিপিন্স নিবন্ধন করতে একটি প্রচারাভিযান শুরু করেছে। জুলাই ২০১৩ অনুযায়ী মঙ্গোলিতে ৪৪১ টি ফিলিপিন্স জনগণ নিবন্ধিত রয়েছে। দুটি দেশ অবৈধ্য ভাবে বসবাসকারী জনগণের সঠিক সংখ্যার জানার জন্য কাজ করছে।
রাদামেল ফালকাও
রাদামেল ফালকাও গার্সিয়া সারাতে (, Radamel Falcao; জন্ম: ১০ ফেব্রুয়ারি ১৯৮৬; রাদামেল ফালকাও নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে তুরস্কের পেশাদার ফুটবল লিগের শীর্ষ স্তর সুপার লিগের ক্লাব গালাতাসারায় এবং কলম্বিয়া ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেন। মাঝেমধ্যে তাকে "এল তিগ্রে" অথবা "ইউরোপা লিগের রাজা"।
কলম্বীয় ফুটবল ক্লাব লান্সেরোস বোইয়াকার যুব পর্যায়ের হয়ে খেলার মাধ্যমে ফালকাও ফুটবল জগতে প্রবেশ করেন; অতঃপর তিনি রিভার প্লেতের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০০৫–০৬ মৌসুমে, রিভার প্লেতের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিভার প্লেতে তিনি ৪ মৌসুম অতিবাহিত করেছেন; যেখানে তিনি ৯০ ম্যাচে ৩৪টি গোল করেছেন। পরবর্তীতে তিনি পোর্তু, আতলেতিকো মাদ্রিদ, মোনাকো, ম্যানচেস্টার ইউনাইটেড এবং চেলসির হয়ে খেলেছেন। সম্প্রতি ২০১৯–২০ মৌসুমে, তিনি বিনামূল্যে মোনাকো হতে তুর্কি ফুটবল ক্লাব গালাতাসারায়ে যোগদান করেছেন।
২০০৭ সালে, ফালকাও কলম্বিয়ার হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ৮৫-এর অধিক ম্যাচে ৩০-এর অধিক গোল করেছেন। তিনি কলম্বিয়ার হয়ে ২টি ফিফা বিশ্বকাপ (২০১৪ এবং ২০১৮) এবং ৩টি কোপা আমেরিকায় (২০১১, ২০১৫ এবং ২০১৯) অংশগ্রহণ করেছেন।
মোহিনীয়াট্টম
thumb|মোহিনীঅট্টম নর্তকী|alt= মোহিনীয়াট্টম (മോഹിനിയാട്ടം) দক্ষিণ ভারতের কেরল রাজ্যের একটি ধ্রুপদী নৃত্যশৈলী। এই রমণীয় নৃত্যকলাটি সাধারণত মহিলারাই এককভাবে উপস্থাপনা করে থাকেন। "মোহিনীয়াট্টম" শব্দটির আক্ষরিক অর্থ "মুগ্ধকারিনীর নৃত্য"। শব্দটির উদ্ভব "মোহিনী" ("যে নারী নিজরূপে সকলকে মুগ্ধ করে") এবং "আট্টম" ("সৌন্দর্য ও লাস্যময়ী অঙ্গভঙ্গি") শব্দদ্বয়ের সংযোজনে।
মোহিনী-সংক্রান্ত দুটি কিংবদন্তি প্রচলিত আছে। দুটিই ভগবান বিষ্ণুর মোহিনী নারীমূর্তি ধারণ সংক্রান্ত। প্রথম কাহিনি অনুসারে, সমুদ্রমন্থনকালে উত্থিত অমৃতের ভাগ হতে অসুরদের বঞ্চিত করার লক্ষ্যে বিষ্ণু মোহিনী নারীর বেশ ধারণ করে তাদের প্রলুব্ধ করেন। দ্বিতীয় কাহিনি অনুসারে ভষ্মাসুরের হাত থেকে শিবকে রক্ষা করতে বিষ্ণু মোহিনী মূর্তি ধারণ করেন। সম্ভবত, "মোহিনীয়াট্টম" নামটি বিষ্ণুর এই উপাখ্যানের সঙ্গে সম্পৃক্ত। কারণ, এই নৃত্যের মূল উপজীব্য ঈশ্বরের প্রতি প্রেম ও ভক্তি, যেখানে নায়ক সাধারণত বিষ্ণু বা কৃষ্ণ।
সেকালে দেবদাসীরা মন্দিরে এই নৃত্য উপস্থাপনা করতেন। যদিও এই নৃত্যে কথু ও কোট্টিয়াট্টমের অনেক উপাদানই রয়েছে। এটি আসলে নৃত্য ও কাব্যের সমন্বয়ে সৃষ্ট এক নৃত্যনাট্য। দক্ষিণ ভারতের অপর দুই ধ্রুপদী নৃত্যশৈলী ভরতনট্যম ও কথাকলি নাচের অনেক উপদান ও প্রভাব এই নাচে পরিলক্ষিত হয়। মোহিনীঅট্টমের রূপায়ণ হয়েছিল তাঞ্জাবুর চতুষ্টকের অন্যতম ভাদিভেলুর রাজা স্বাতী তিরুনলের রাজসভায়।
এই নৃত্যের বৈশিষ্ট্য প্রসারিত নিতম্বের দোলন এবং বিভিন্ন অঙ্গের পাশাপাশি মৃদু সঞ্চালন। এটি মোহিনীঅট্টমের দেশ কেরলের নদীতীরে অবস্থিত তালগাছের পত্রসঞ্চালনের রূপক। মোহিনীঅট্টমে চল্লিশটি পৃথক মৌলিক ভঙ্গিমা রয়েছে। এগুলিকে 'অটভুকল' বলা হয়। ইন্দ্রিয়-প্রলোভন ব্যাতিরেকে মনের মুগ্ধতা সৃষ্টির উদ্দেশ্যে নর্তকী তাঁর চোখদুটি লজ্জিত অথচ মনোমুগ্ধকর ভঙ্গিতে সঞ্চালনা করেন। মোহিনীঅট্টম নর্তকীর পরিধেয় হল শাড়ি। এই শাড়ির প্রান্তভাগে উজ্জ্বল সোনালি রঙের সূচিকর্ম অঙ্কিত থাকে। এই ধরনের প্রান্ত 'কসভু' নামে পরিচিত। মোহিনীঅট্টমের উপস্থাপনা হস্ত লক্ষণদীপিকা নামক এক ধ্রুপদী গ্রন্থ অনুসারে হয়ে থাকে। এই গ্রন্থে বিভিন্ন মুদ্রার (হাতের তালু ও আঙুলের বিভিন্ন অঙ্গভঙ্গি) বিস্তারিত বিবরণী পাওয়া যায়।
মোহিনীঅট্টমের সঙ্গতে গীত কণ্ঠসংগীতে চোল্লু নামে পরিচিত এক ছান্দিক গঠনের রূপভেদ লক্ষিত হয়। গীতিকাগুলি সংস্কৃত ও মালয়ালম ভাষার সংমিশ্রণে গঠিত মণিপ্রভালম-এ রচিত। এই গীতিকাগুলির সঙ্গতে নর্তকীর সূক্ষ্ম অঙ্গভঙ্গি ও পদসঞ্চারণার মাধ্যমে মোহিনীঅট্টম নৃত্য উপস্থাপিত হয়।
মিজু আহমেদ
মিজানুর রহমান (১৭ নভেম্বর, ১৯৫৩ - ২৭ মার্চ, ২০১৭) ছিলেন একজন বাংলাদেশী চলচ্চিত্র অভিনেতা। তিনি মিজু আহম্মেদ নামে সর্বাধিক পরিচিত। তার চলচ্চিত্রে অভিষেক হয় ১৯৭৮ সালে তৃষ্ণা চলচ্চিত্রে অভিনয়ের মধ্য দিয়ে। এছাড়াও তিনি একজন প্রযোজক হিসেবেও ঢালিউড পাড়ায় পরিচিত। মূলত, মিজু আহম্মেদ তার খলনায়ক চরিত্রের সুবাদে বাংলা চলচ্চিত্রে সুপরিচিত।
আশির দশকে তিনি নাট্যধর্মী মহানগর (১৯৮১), সঙ্গীত-নাট্যধর্মী নয়নের আলো (১৯৮৪), অপরাধ-নাট্যধর্মী সারেন্ডার (১৯৮৭), ও নাট্যধর্মী সত্য মিথ্যা (১৯৮৯) চলচ্চিত্রে অভিনয় করেন। নব্বইয়ের দশকে তার অভিনীত উল্লেখযোগ্য চলচ্চিত্রসমূহ হল অপরাধ ধর্মী দাঙ্গা (১৯৯১), ত্রাস (১৯৯২), ত্যাগ (১৯৯৩), দেশপ্রেমিক (১৯৯৪), খলনায়ক (১৯৯৬), মুক্তিযুদ্ধ ভিত্তিক হাঙর নদী গ্রেনেড (১৯৯৭), অপরাধ ধর্মী আম্মাজান (১৯৯৯)। ১৯৯২ সালে ত্রাস চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া ২০১০ সালে ওরা আমাকে ভাল হতে দিল না চলচ্চিত্রে অভিনয়ের জন্য তিনি শ্রেষ্ঠ খলচরিত্রে অভিনেতা বিভাগে জাতীয় চলচ্চিত্র পুরস্কার অর্জন করেন।
চলচ্চিত্র কর্মজীবন
১৯৭৮ সালে তৃষ্ণা চলচ্চিত্রে অভিনয়ের মাধ্যমে তিনি অভিনেতা হিসেবে আত্মপ্রকাশ করেন। কয়েক বছর পরে তিনি ঢালিউড চলচ্চিত্র শিল্পে অন্যতম সেরা একজন খলনায়ক হিসেবে নিজেকে প্রতিষ্ঠিত করেন। অভিনয়ের পাশাপাশি তিনি একজন চলচ্চিত্র উদ্যোগতা ও সংগঠক ছিলেন। তিনি তার সহশিল্পী রাজীবের সঙ্গে যৌথভাবে চলচ্চিত্র প্রযোজনা সংস্থা ফ্রেন্ডস মুভিজ প্রতিষ্ঠা করেন। ফ্রেন্ডস মুভিজ-এর ব্যানারে তিনি মহৎ, চালবাজ, আসামী গ্রেফতার, জবরদখল-এর মত বেশ কয়েকটি চলচ্চিত্র প্রযোজনা করেছেন। তিনি দুই মেয়াদে বাংলাদেশ চলচ্চিত্র শিল্পী সমিতির সাধারণ সম্পাদক এবং সভাপতির দায়িত্ব পালন করেন।
পারিবারিক জীবন
মিজু আহম্মেদ পারভীন আহমেদকে বিয়ে করেন। এই দম্পতির তিন সন্তান। দুই মেয়ে তাসনিম আহম্মেদ ও আফিয়া আহম্মেদ এবং ছেলে হারসাত আহম্মেদ।
মৃত্যু
তিনি ২৭ মার্চ ২০১৭ তারিখ ঢাকা থেকে ট্রেনে করে মানুষ কেন অমানুষ চলচ্চিত্রের শুটিং করতে দিনাজপুর যাওয়ার পথে হৃদরোগে আক্রান্ত হন এবং কুর্মিটোলা জেনারেল হাসপাতালে মৃত্যুবরণ করেন।
দত্তা
দত্তা শরৎচন্দ্র চট্টোপাধ্যায় রচিত উপন্যাস। ১৯১৮ সালে এটি রচনা করা হয়। ১৯৩৪ সালে প্রকাশিত হয় দত্তার নাট্যরূপ বিজয়া।
কাহিনী সারসংক্ষেপ
বনমালীবাবু গ্রামের বিশাল জমিদার। তার দুই অত্যন্ত ঘনিষ্ঠ বন্ধু জগদীশ মুখুয্যে ও রাসবিহারী, জগদীশ বেশি প্রিয়। বনমালীবাবুর একমাত্র কন্যা বিজয়ার সঙ্গে রাসবিহারী তার পুত্র বিলাসের বিবাহে অত্যন্ত আগ্রহী, কিন্তু বনমালীবাবুর ইচ্ছা অন্যরূপ। তিনি বিজয়ার বিবাহ জগদীশের পুত্র শ্রীমান নরেন্দ্র মুখুয্যে বা নরেনের সাথে দিতে চান। সেজন্য নরেনের বিলেতে ডাক্তারী পড়ার সমস্ত খরচ বহন করেন। বনমালীবাবু ব্রাহ্মধর্ম গ্রহণ করেন, উদ্দেশ্যপূর্ণভাবে রাসবিহারীও। সেজন্য গ্রামে তাদের একঘরে করার চেষ্টা হয়। গ্রামবাসীর বিরুপ আচরনের জন্য বনমালী কলকাতায় যান এবং কিছুকাল পরে সেখানেই তার অকালমৃত্যু হয়। সেই সুযোগে রাসবিহারী জমিদারীর সমস্ত ভার নেন। বন্ধুবিয়োগে জগদীশও অসুস্থ হন এবং বাস্তুভিটে খানি বন্ধক রেখে জমিদারী থেকে ঋণ নেন। সময়মতো সেই ঋণ শোধ না করার ফলে রাসবিহারী জগদীশের সমস্ত সম্পত্তি বাজেয়াপ্ত করে তাকে গৃহচ্যুত করেন। শোকে জগদীশ বাড়ীর ছাদ থেকে লাফিয়ে আত্মহত্যা্ করে। সেই সময় নরেন বিলেত থেকে ফিরে সেই গ্রামেই এক আত্মীয়ের বাড়ীতে থেকে চিকিৎসা করতে থাকে, গ্রামে তার বিশেষ সুখ্যাতি হয়, চিকিৎসক হিসাবে ও পরোপকারী মানুষ হিসাবেও।
কাহিনী বিশেষ মোড় নেয় যখন গ্রামের মানুষের অনেক জল্পনার অবসান ঘটিয়ে বনমালীকন্যা বিজয়া গ্রামে ফেরে। এসেই বিজয়া বুঝতে পারে যে জমিদারী দেখাশোনার নামে রাসবিহারী ও তার ছেলে বিলাস সকল ব্যাপারেই বিশেষ আধিপত্য খাটিয়ে চলেছে। প্রথমেই বিজয়াকে না জানিয়ে বহুদিনের প্রচলিত দুর্গাপূজা তারা বন্ধ করার ঘোষণা করে, কারণ তারা ও বিজয়া ব্রাহ্ম এবং পুতুলপূজায় অবিশ্বাসী। এতে গ্রামের সকলের হয়ে নরেন প্রতিনিধিত্ব করতে এসে বিজয়াকে এই নিষেধ প্রত্যাহার করতে অনুরোধ করে। কিছুক্ষণ বিতর্কের পরে বিজয়া গ্রামের প্রজাদের কথা ভেবে নিজে দুর্গাপূজায় অবিশ্বাসী হয়েও পূজায় অনুমতি দেয়। এতে রাসবিহারীরা অসন্তুষ্ট হওয়ার সাথে সাথে বিজয়ার দৃঢ়চিত্তের প্রথম আভাস পেয়ে শঙ্কিত হয়। নরেনকে ডাক্তার হিসাবে সকলে চিনলেও সে যে জগদীশের ছেলে নরেন, তা জমিদারীতে কেউ জানত না।নদীর ধারে নরেন মাছ ধরার সময় ,সান্ধ্যভ্রমণরতা বিজয়ার হঠাত্ আলাপ হয়। প্রথম আলাপেই বিজয়া নরেনের উচ্চ গুণের পরিচয় পায়। নরেন নিজের পরিচয় গোপন রেখে নিজেকে 'নরেনের বিশেষ বন্ধু' হিসাবে পরিচয় দেয় এবং তার বাড়ি দেখিয়ে সে যে কী কষ্টে আছে, তা সকলই জানায়। এ ব্যাপারে বিজয়া সুবিচারের প্রতিশ্রুতি দেয়। রাসবিহারী ও বিলাস এতে অসন্তুষ্ট তো হয়ই বরং সেই বাড়ীর সম্পূর্ণ দখল নিয়ে সেখানে ব্রাহ্মমন্দির প্রতিষ্ঠা করার অঙ্গীকার করে। নরেন ও বিজয়া পরস্পরের গুণমুগ্ধ হয়ে ক্রমশঃ ঘনিষ্ঠ হয়, কিন্তু তখনও পরিচয় জানতে পারে না। এদিকে বিলাস নরেনের পৈতৃক আবাস দখল করে নরেনের প্রতিষ্ঠিত পাঠশালা উত্খাত করে এবং তখনই নরেনের আসল পরিচয় জানতে পারে এবং পরে বিজয়াকে জানায়। বিজয়া পুলকিত হয় এবং নরেনের প্রতি অনুরক্তও। নরেন বিজয়ার অন্দরমহলে যাতায়াত শুরু করে। এতে রাসবিহারী ও বিলাস অত্যন্ত অসন্তুষ্ট হয় ও পদে পদে নরেনকে অপমানের চেষ্টা করে। একটি মাইক্রোস্কোপ নিয়ে নরেন ও বিজয়ার মধুর সম্পর্ক দৃঢ় হয়।
জগদীশ-নরেনের বাড়ীতে ব্রাহ্মমন্দির প্রতিষ্ঠার দিনে রাসবিহারী বিজয়া ও বিলাসের বিবাহের ঘোষণা করে বসে। বিজয়ার এতে সম্মতি না থাকায় সে সেখান থেকে প্রস্থান করে। দয়ালবাবু ব্রাহ্মমন্দিরের দেখাশোনার ভার নেন এবং তা করার জন্য সপরিবারে সেই অধিগৃহীত বাড়ীতে বসবাস শুরু করেন। গ্রামে জ্বরের প্রাদুর্ভাব দেখা দেয়, বিজয়াও জ্বরাক্রান্ত হয় এবং নরেনের চিকিৎসা ও সেবায় সুস্থ হয়। ঘনিষ্ঠতা পুনঃস্থাপিত হয়। নরেনকে বিজয়া একদিন মধ্যাহ্ন ভোজনে ডাকে। কথাপ্রসঙ্গে নরেন বলে যে, দয়ালবাবু তাকে তার বাবা জগদীশবাবুর কিছু জিনিসের সঙ্গে তাকে বনমালীবাবুর লেখা খানকয়েক চিঠি দিয়েছেন, একটিতে লেখা আছে - 'বাড়ীটি বন্ধক আছে, সে বিষয়ে চিন্তা করিও না, বাড়ীটি আমি নরেনকে দিব। যদি এমনি না নেয় তবে যৌতুক বলিয়া দিব।'এই কথা শুনে বিজয়া স্তম্ভিত হয় এবং চিঠিগুলি দেখতে চায়। পরে কলকাতা থেকে নরেন ডাকে চিঠিগুলি বিজয়াকে পাঠায়। ইতিমধ্যে রাসবিহারীদের ষড়যন্ত্রে বিজয়া এমনকি বিলাসের সাথে বিবাহের লিখিত অঙ্গীকার পর্যন্ত করে বসে এবং বিবাহের দিনও স্থির হয়ে যায়। এদিকে দয়ালকন্যা নলীনির সাথে নরেনের বন্ধুত্ব হয় এবং সে নরেন ও বিজয়ার পরস্পরের অনুরাগের কথা জানতে পেরে দয়ালবাবুকে সকলই জানায়। দয়ালবাবু অন্তরালে থেকে সুযোগের প্রতীক্ষা এবং বিবাহের আয়োজন করতে থাকেন। সেই সুযোগ উনি নেন বিজয়া ও বিলাসের স্থিরিকৃত বিবাহের দিনেই! সেদিন সকাল থেকে জমিদারবাড়ীতে বিজয়া ও বিলাসের বিবাহের আয়োজন। দয়ালবাবু মধ্যাহ্নে তার বাড়ীতে এক অনুষ্ঠানের নাম করে বিজয়াকে ডেকে পাঠান। সেখানে বিজয়া সবিস্ময়ে জানতে পারে, অনুষ্ঠানটি আর কিছুই নয়, তার সঙ্গে নরেনের বিবাহ! নলিনী এসে তাকে সমস্ত প্রাঞ্জল করে ও শৃঙ্গার করাতে নিয়ে যায়। অকস্মাত্ রাসবিহারী আবির্ভূত হয়ে দয়ালবাবুকে বিজয়ার স্বাক্ষরিত অঙ্গীকারপত্র দেখিয়ে জিজ্ঞাসা করে যে সে কীভাবে নরেনের সাথে বিজয়ার বিবাহ দিচ্ছে! এতে নলিনী বেরিয়ে এসে রাসবিহারীকে প্রতিপ্রশ্ন করে যে তিনি জগদীশবাবুকে লেখা বনমালীবাবুর চিঠি সম্পর্কে সম্যক অবগত হয়েও কেন তা সম্পূর্ণ লুকিয়ে রেখে সম্পতির লোভে তার ছেলে বিলাসের সাথে বিবাহ দিতে চেয়েছিলেন এবং নরেনকে পথের ভিখারি করেছিলেন। রাসবিহারী তার সমস্ত ষড়যন্ত্র ব্যর্থ হয়েছে জেনে সেখান থেকে প্রস্থান করেন ।
দ্বিজাতি তত্ত্ব
thumb|১৯০৯ সালে ব্রিটিশ ভারতের মানচিত্র। বিভিন্ন ধর্মের সংখ্যাগরিষ্ঠতা বিভিন্ন রং-এ চিহ্নিত করা হয়েছে। দ্বিজাতি তত্ত্ব হল এমন একটি মতাদর্শ যেখানে ভারতীয় উপমহাদেশের মুসলমানদের প্রাথমিকভাবে কেবলমাত্র তাদের ধর্মের মাধ্যমে চিহ্নিত করা হয়েছে। এর মাধ্যমে ভারতীয় মুসলমান এবং হিন্দু দুটি স্বতন্ত্র জাতীয়তার পরিচয় দেয়া হয়েছে, এবং যেখানে ভাষা, বর্ণ এবং অন্যান্য বৈশিষ্টের তুলনায় ধর্মকে বেশি প্রধান্য দেয়া হয়েছে। পাকিস্তান আন্দোলন এবং ১৯৪৭ সালে ভারত বিভাগের অন্যতম কারণ ছিলো এই দ্বিজাতি তত্ত্ব।
আরও দেখুন
সে সময় হিন্দু এবং মুসলিম দের মধ্যে এতটা পার্থক্য তৈরী হয়েছিল যে আলি জিন্না মনে করেছিলেন তাদেরকে একত্রে রাখা সম্ভব নয়। তাদের আলাদা আলাদা জাতি হিসেবে আলাদা আলাদা স্থানে রাখা বুদ্ধিমানের কাজ হবে এবং কোনভাবেই তাদেরকে একত্রিত করা যাবে না, এটি তিনি মনে করেছিলেন। যেহেতু তারা দুটি স্বতন্ত্র এবং পৃথক জাতি, তাই তাদের জন্য আলাদা রাষ্ট্র তৈরি করে দেয়াই সমাধান মনে করেন। লাহোর অধিবেশনে জিল্লাহ মুসলমানদের পৃথত জাতি হিসেবে চিহ্নিত করেন। মোহাম্মদ আলী জিন্নাহর এরূপ ব্যাখ্যার ভিত্তিতে বাংলার তৎকালীন মুখ্যমন্ত্রী এ কে ফজলুল হক ১৯৪০ সালের ২৩ মার্চ মুসলিম লীগের অধিবেশনে মুসলমানদের পৃথক আবাসভূমি স্থাপনের রূপরেখা সম্বলিত একটি প্রস্তাব উত্থাপন করেন। মোহাম্মদ আলী জিন্নাহর নির্দেশে চৌধুরী বালেকুজ্জামান উক্ত প্রস্তাব সমর্থন করেন। ইতিহাসের পাতায় আমরা বর্তমানে লাহোর প্রস্তাব নামের যে অধ্যায় কে জানি তা মূলত এই পুরো ঘটনার উপরে ভিত্তি করে তৈরি হয়েছিল। ধর্মের ভিত্তিতে দুটি জাতি বা রাষ্ট্র তৈরির এই বিষয়টি হচ্ছে দ্বিজাতি তত্ত্ব।
আর্নেস্ট হলিওয়েল
আর্নেস্ট অস্টিন হলিওয়েল (Ernest Halliwell; জন্ম: ৭ সেপ্টেম্বর, ১৮৬৪ - মৃত্যু: ২ অক্টোবর, ১৯১৯) মিডলসেক্সের ইলিং এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ও অধিনায়ক ছিলেন। ১৮৯২ থেকে ১৯০২ সময়কালে দক্ষিণ আফ্রিকা দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন ‘বেবার্টন হলিওয়েল’ নামে পরিচিত আর্নেস্ট হলিওয়েল। তার পিতা রিচার্ড হলিওয়েল প্রথম-শ্রেণীর ক্রিকেটে অংশ নিয়েছেন।
নিজস্ব স্বর্ণালী সময়ে অবস্থানকালে তিনি বিশ্বের অন্যতম সেরা উইকেট-রক্ষকের মর্যাদা লাভ করেন। এ প্রেক্ষিতে ১৯০৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা পান।
টেস্ট ক্রিকেট
সমগ্র খেলোয়াড়ী জীবনে আটটি টেস্ট খেলায় অংশগ্রহণের সুযোগ হয় তার। তন্মধ্যে, তিনটি টেস্টে দলকে নেতৃত্ব দিয়েছেন আর্নেস্ট হলিওয়েল। ১৯ মার্চ, ১৮৯২ তারিখে ইংল্যান্ডের বিপক্ষে টেস্ট অভিষেক ঘটে আর্নেস্ট হলিওয়েলের।
টেস্ট ক্রিকেট খেলায় অভিষেক পর্বটি ব্যতিক্রমী পর্যায়ে সম্পন্ন হয়। ১৮৯১-৯২ মৌসুমে ওয়াল্টার রিডের নেতৃত্বাধীন ইংরেজ দল দক্ষিণ আফ্রিকা সফরে যায়। হলিওয়েল ইংরেজ দলের বিপক্ষে দক্ষিণ আফ্রিকার সদস্যরূপে উইকেট-রক্ষক হিসেবে অংশগ্রহণ করেন। পরবর্তীতে খেলাটিকে টেস্ট খেলার মর্যাদা দেয়া হয়। ঐ খেলায় দক্ষিণ আফ্রিকা দল পরাজিত হয়েছিল।
দুই বছর পর তিনি খ্যাতির তুঙ্গে পৌঁছেন। দক্ষিণ আফ্রিকা দল ব্রিটিশ দ্বীপপুঞ্জ সফরে যায়। তার ইংরেজ প্রতিপক্ষীয় খেলোয়াড়েরা উইকেট-রক্ষণে বিশ্বসেরা হিসেবে অভিহিত করে। ঐ সময়ে বিশ্বের সেরা উইকেট-রক্ষক অস্ট্রেলীয় জ্যাক ব্ল্যাকহাম ও ইংরেজ গ্রিগর ম্যাকগ্রিগরের সাথে তুলনা করা হয়েছিল।
১৮৯৬ সালের শুরুরদিকে লর্ড হকের নেতৃত্বে ইংরেজ দল দক্ষিণ আফ্রিকা গমন করে। দুই টেস্টের ঐ সিরিজে আর্নেস্ট হলিওয়েল দক্ষিণ আফ্রিকার অধিনায়কের দায়িত্বে ছিলেন। কিন্তু, উভয় খেলাতেই তার দল বিশাল ব্যবধানে পরাভূত হয়েছিল। এরজন্য মূলতঃ জর্জ লোহম্যানের বিধ্বংসী বোলিংই দায়ী ছিল।
১৯০২ সালের শেষদিকে অস্ট্রেলিয়ার বিপক্ষে আরও এক টেস্টে দলকে নেতৃত্ব দিয়েছিলেন তিনি। এবারও তার দল বিরাট ব্যবধানে পরাজয়বরণ করে।
ইংল্যান্ড গমন
১৯০১ সালে ইংল্যান্ড সফরে যান। এবারও উচ্ছসিত প্রশংসা পান তিনি। ক্রিকেট বোদ্ধাদের অভিমত, তিনি বিশ্বের সেরা উইকেট-রক্ষক। এ সফরে হলিওয়েল দক্ষিণ আফ্রিকান ফাস্ট বোলারদের বল রক্ষাকল্পে স্ট্যাম্পের খুব কাছে অবস্থান করতেন। ঐ সময়ে অধিকাংশ উইকেট-রক্ষকই ক্যাচ তালুবন্দী করার জন্য বেশ দূরে দণ্ডায়মান থাকতেন।
১৯০১ সালের সফর শেষে হলিওয়েল অতিরিক্ত তিনটি খেলায় অংশ নেন। লন্ডন কাউন্টির পক্ষে খেলার পর নিজ জন্মভূমি মিডলসেক্সের সদস্যরূপে এসেক্সের বিপক্ষে খেলেন। খেলায় তিনি দুইটি ক্যাচ ও একটি স্ট্যাম্পিং করেন। সবগুলোতেই বোলার ছিলেন জে. টি. হার্ন। এ প্রসঙ্গে উইজডেন মন্তব্য করে যে, তিনি তার সেরা খেলা উপহার দিয়েছিলেন।
ঐ বছরে ইংল্যান্ডের মাটিতে শেষ খেলায় শৌখিন খেলোয়াড়দের নিয়ে গড়া জেন্টলম্যানের পক্ষে খেলেন। হ্যাস্টিংসের সেন্ট্রাল রিক্রিয়েশন গ্রাউন্ডে অনুষ্ঠিত দলটির প্রতিপক্ষ ছিল পেশাদার খেলোয়াড়দের সমন্বয়ে গড়া প্লেয়ার্স দল।
মূল্যায়ন
মূলতঃ তিনি উইকেট-রক্ষক হিসেবে খেলতেন। নিজ হাতকে রক্ষার্থে প্রথম খেলোয়াড় হিসেবে দস্তানার ভিতরে অতিরিক্ত সুরক্ষার জন্য কাঠি ব্যবহার করতেন। সচরাচর উইকেটের পিছনে দণ্ডায়মান থাকতেন; এমনকি ফাস্ট বোলারদের ক্ষেত্রে এ অবস্থানে থাকতেন।
১৯০৪ সালের সফরের পর উইজডেন কর্তৃক বর্ষসেরা ক্রিকেটার হিসেবে মনোনীত হন। ঐ সফরের পর তাকে আর দক্ষিণ আফ্রিকার পক্ষে খেলতে দেখা যায়নি।
ব্যক্তিগত জীবন
৭ সেপ্টেম্বর, ১৮৬৪ তারিখে মিডলসেক্সের ইলিংয়ে আর্নেস্ট হলিওয়েলের জন্ম। মিডলসেক্স কাউন্টি ক্রিকেট ক্লাবের উইকেট-রক্ষক রিচার্ড হলিওয়েলের সন্তান তিনি। ইংল্যান্ডে কিশোর অবস্থায় ক্রিকেট খেলায় অংশ নেন।
আল-রুকনিয়াহ মাদ্রাসা
আল-রুকনিয়াহ মাদ্রাসা (الْمَدْرَسَة الرُّكْنِيَّة) সিরিয়ার দামেস্কে অবস্থিত একটি ১৩ শতকের মাদ্রাসা।
জার্নাল অব রিলিজিয়ন ইন আফ্রিকা
জার্নাল অব রিলিজিয়ন ইন আফ্রিকা একটি ত্রৈমাসিক শিক্ষায়তনিক সাময়িকী, যেটি ১৯৬৭ খ্রিষ্টাব্দে অ্যান্ড্রু ওয়ালস কর্তৃক সর্বপ্রথম প্রকাশিত হয়। সাময়িকীতে আফ্রিকার সমস্ত ধর্মীয় সংস্কৃতি ও আচারের প্রতি দৃষ্টি দেওয়া হয়।
শুভ দৃষ্টি
শুভ দৃষ্টি একটি খুব জনপ্রিয় বাংলা টেলিভিশন সোপ অপেরা। এটি ১ জানুয়ারি ২০১৮ এ প্রিমিয়ার হয়।  এটি কালার্স বাংলায় প্রচারিত হয়েছে।  এতে গৌরব রায় চৌধুরী এবং ঐশ্বর্য সেন কেন্দ্রীয় চরিত্রে অভিনয় করেছেন। বিদীপ্তা চক্রবর্তী এবং সুকন্যা গোস্বামী  নেতিবাচক ভূমিকা পালন করেন।  এটি ম্যাজিক মোমেন্টস মোশন পিকচারের শৈবাল ব্যানার্জি দ্বারা নির্মিত হয়েছিল।  প্রসেনজিৎ চ্যাটার্জী এবং ঋতুপর্ণা সেনগুপ্ত এই সিরিয়ালে অতিথি  চরিত্রে অভিনয় করেছেন।
গল্প
শুভজিৎ মুখার্জী তার ধনী বোন অন্তরাকে খুশি দেখতে সবকিছু করতে পারে। অন্তরা আবীরের  প্রেমে পাগল, কিন্তু আবীর কেবল তার নিজের বোন, দৃষ্টির বিয়ের পর  অন্তরাকে বিয়ে করবে।  অন্তরার সুখের জন্য শুভ দৃষ্টির জন্য একটি পাত্র ঠিক করে, কিন্তু দিদির বরকে বিয়ের দিন  পাওয়া না গেলে কী হবে? শুভ আরেকটি গুরুতর সিদ্ধান্ত নেয়, যা দৃষ্টি ও তার নিজের জীবনে আমূল পরিবর্তন আনবে।
তথ্যসূত্র
<references group="" responsive="">
ধরম গজ সিংহ
ধরম গজ সিংহ (জন্ম: ৭ জুলাই ১৯২৭, ধিরামহোলিয়া, হরিদয় হারদোই জেলা, উত্তর প্রদেশ) ভারতের উত্তর প্রদেশ রাজ্যের শাহাবাদ (লোকসভা কেন্দ্র) থেকে পঞ্চম লোকসভার সদস্য ছিলেন।
তিনি একই কেন্দ্র থেকে ৭ম, অষ্টম এবং নবম লোকসভা নির্বাচিত হয়েছিলেন।
আল-সাহিবা মাদ্রাসা
আল-সাহিবা মাদ্রাসা (الْمَدْرَسَة الصَّاحِبِيَّة) সিরিয়ার দামেস্কে অবস্থিত একটি ১৩ শতকের মাদ্রাসা।
আব্দুল বারি নদভি
আবদুল বারি নদভি (১৮৮৬ - ৩০ জানুয়ারি ১৯৭৬) হলেন একজন ভারতীয় ইসলামি পণ্ডিত, দার্শনিক, শিক্ষাবিদ ও লেখক। তিনি ইসলামি দর্শনের উপর বহু গ্রন্থ রচনা ও অনুবাদ করেছেন। তিনি নদওয়াতুল উলামায় স্নাতক হন। তিনি জামিয়া মিলিয়া ইসলামিয়ার সহপ্রতিষ্ঠাতা এবং শিবলী নোমানীর অন্যতম ছাত্র ছিলেন।
প্রাথমিক জীবন
১৮৮৬ সালে ভারতের উত্তর প্রদেশের লখনউয়ের নিকটবর্তি বারাবাঙ্কি জেলায় জন্মগ্রহণ করেন। তার পিতা হাকিম আব্দুল খালিক ছিলেন মাওলানা মোহাম্মদ নাঈম ফিরিঙ্গিমহল্লির ছাত্র। তার ছোট ভাই সাদ উদ্দীন আনসারি জামিয়া মিলিয়া দিল্লির প্রতিষ্ঠাতা সদস্যদের অন্যতম এবং সেখানে দীর্ঘদিন শিক্ষকতা করেছেন।
শিক্ষা এবং কর্মজীবন
স্থানীয় মাদ্রাসায় প্রাথমিক শিক্ষালাভের পর তিনি উচ্চ শিক্ষার জন্য নদওয়াতুল উলামায় যান। তিনি দর্শন ও ধর্মতত্ত্বের শাখায় একজন প্রতিষ্ঠিত শিক্ষাবিদ এবং লেখক হিসাবে সুপরিচিত ছিলেন এবং আহমেদাবাদের গুজরাট কলেজ, পুনের ডাকান কলেজ এবং হায়দ্রাবাদের ওসমানিয়া বিশ্ববিদ্যালয়ে অধ্যাপনা করতেন। সেখান থেকে তিনি অধ্যাপক হিসেবে অবসর গ্রহণ করেন, এর আগে দর্শন বিভাগের প্রধান হিসেবে দায়িত্ব পালন করতেন। তিনি আল্লামা শিবলী নোমানীর অন্যতম ছাত্র এবং সৈয়দ সুলাইমান নদভী, আব্দুল সালাম নদভী, আব্দুল মজিদ দরিয়াবাদি এবং মানাজির আহসান গিলানীর সমসাময়িক ছিলেন। তিনি ধর্ম ও দর্শনের উপর ব্যাপকভাবে লিখেছেন এবং বার্কলে, হিউম, ডেসকার্টস, ডিউই, হেনরি বার্গসন, উইলিয়াম জেমস, জিএফ স্টাউট এবং জন এস ম্যাকেঞ্জির মতো অসংখ্য পশ্চিমা দার্শনিক এবং সমাজবিজ্ঞানীর কাজ অনুবাদ করেছেন। তার কিছু কাজ ওসমানিয়া বিশ্ববিদ্যালয়ের স্নাতক ও স্নাতকোত্তর পাঠ্যক্রমের অন্তর্ভুক্ত ছিল।
তিনি মাওলানা আশরাফ আলী থানভী এবং মাওলানা হুসাইন আহমদ মাদানির ধর্মীয় আদর্শ ও চিন্তাধারায় প্রভাবিত হয়েছিলেন, যারা উভয়েই শায়খুল হিন্দ মাওলানা মাহমুদ হাসান দেওবন্দির ছাত্র ছিলেন। তার আনুষ্ঠানিক আধ্যাত্মিক সংসর্গ ছিল মাওলানা মাদানির সাথে কিন্তু তিনি মাওলানা থানভীর সাথে বেশি সময় কাটাতেন।
প্রফেসর নদভি সম্পর্কে অনেক উল্লেখযোগ্য বিষয় আছে কিন্তু তার মধ্যে দুটি আলাদা: প্রথমত, ধর্মনিরপেক্ষ সাহিত্যের উর্দুতে অনুবাদের ঐতিহ্য, যা আজও প্রায় নেই বললেই চলে। এর প্রধান কারণ হল ইংরেজির প্রতি উপমহাদেশের মুসলিম ও হিন্দু অভিজাতদের অদ্ভুত আবেশ যে তারা স্থানীয় ভাষায় সাহিত্য সাধনাকে অপরাধমূলকভাবে অবহেলা করেছে (কিছু ব্যতিক্রম আছে কিন্তু এটি খণ্ডন করার পরিবর্তে বিষয়টি প্রমাণ করে)। এই আবেশ আধুনিক ধারণা ও ধারণা প্রকাশে সক্ষম সাহিত্যিক ভাষা হিসেবে স্থানীয় ভাষার বিকাশকে বাধাগ্রস্ত করেছে। বিশেষ করে আধুনিক দর্শনের ক্ষেত্রে, কেউ আধুনিক অনুবাদের ঘাটতি এই সত্য থেকে অনুমান করতে পারে যে আজ পর্যন্ত উর্দুতে কান্টের ক্রিটিক অফ পিওর রিজন-এর সম্পূর্ণ অনুবাদ নেই (এখানে একটি অসম্পূর্ণ অনুবাদ রয়েছে যা অন্তর্ভুক্ত নয়। সমালোচনার দ্বান্দ্বিক অংশের অনুবাদ)। এই পটভূমিতে যেকেউ বিস্মিত হবে যে গত শতাব্দীর প্রথম ত্রৈমাসিকে প্রফেসর নদভি শুধুমাত্র বার্কলের ক্লাসিক উর্দুতে অনুবাদ করেননি বরং হিউম, ডেসকার্টস, ডিউয়ের মতো আধুনিক দার্শনিকদের আরও অনেক বই উর্দুতে অনুবাদ করেছিলেন।
দ্বিতীয়, প্রফেসর নদভি সম্পর্কে আরও আশ্চর্যজনক বিষয় হল যে তিনি সম্পূর্ণরূপে ভারতের মুসলিম শিক্ষালয়ে শিক্ষিত ছিলেন এবং কখনও (ধর্মনিরপেক্ষ/আধুনিক) কলেজ বা বিশ্ববিদ্যালয়ে পড়াশোনা করেননি। মুসলিম শিক্ষালয়ে তিনি বেশিরভাগ অ্যারিস্টটলীয় যুক্তিবিদ্যা (এবং মুসলিম সংযোজন ও ভাষ্য) শিখতেন। তিনি ইবনে তাইমিয়া এবং অন্যান্যদের মতো অ্যারিস্টটলীয় যুক্তির মুসলিম সমালোচকদের কাছেও শিখতেন। তিনি প্রধানত নব্য প্লেটোনিক মুসলিম দর্শন শিখতেন। মুল্লা সদরার বই (তার আল-হিকমা আল-মুতাআলিয়া ফি-ল-আসফার আল-আকলিয়্যা আল-আরবা' যা কেবল মুল্লা সদরা বা শুধু সদরা নামে পরিচিত), এবং কালামশাস্ত্র (মুসলিম ধর্মতত্ত্ব) অধ্যয়নের মাধ্যমে তিনি অ্যারিস্টটলের দর্শন বিশেষ করে তার অধিবিদ্যার মৌলিক ধারণাগুলির সাথেও উদ্ভাসিত হতেন। কিন্তু আজ পর্যন্ত ভারত ও পাকিস্তানের মুসলিম শিক্ষালয়গুলোতে আধুনিক দর্শন পড়ানো হয় না (আবার কিছু ব্যতিক্রমও আছে)। তিনি শুধু ইংরেজিই নয়, সমগ্র আধুনিক দর্শনও শিখেছিলেন যে স্তরে তিনি পরে ভারতবর্ষের বিভিন্ন কলেজ ও বিশ্ববিদ্যালয়ে দর্শন পড়াতেন।
ওসমানিয়া বিশ্ববিদ্যালয় থেকে অবসর গ্রহণের পর তিনি দর্শন ও ধর্ম এবং বিশেষ করে ইসলামী প্রেক্ষাপটে দর্শন ও ধর্মের মধ্যকার মিথস্ক্রিয়া থেকে উদ্ভূত বিষয়গুলো নিয়ে লেখালেখি চালিয়ে যান। এই সময়ের তার দুটি বই (দর্শন সম্পর্কিত) আলাদা: ক) ধর্ম এবং যৌক্তিকতা (খ) ধর্ম ও বিজ্ঞান লিখেন। তিনি শিবলী নোমানি/সুলাইমান নদভি কর্তৃক রচিত মুহাম্মাদের বহু-খন্ডের জীবনীতে অলৌকিক ঘটনাগুলির উপর একটি অধ্যায়ও লিখেছিলেন, যেখানে তিনি মূলত হিউমের ধারণাগুলির উপর ভিত্তি করে অলৌকিকতার যৌক্তিকতা বা সম্ভাবনা প্রতিষ্ঠা করেছিলেন।
সাহিত্যিক কাজ
তার কয়েকটি বই ও গবেষণাপত্রের মধ্যে রয়েছে:
মৃত্যু
আব্দুল বারি নদভি ১৯৭৬ সালের ৩০ জানুয়ারি লখনউতে মারা যান। তিনি চার ছেলে ও দুই মেয়ে রেখে গেছেন, যাদের সবাই এখন মৃত।
বাকেরগঞ্জ-১৪
বাকেরগঞ্জ-১৪ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নির্বাচন
বাকেরগঞ্জ-১৪ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
আমজাদ খান চৌধুরী
প্রারম্ভিক জীবন
আমজাদ খান চৌধুরী ১৯৩৯ সালের ১০ নভেম্বর উত্তরবঙ্গের নাটোর জেলায় জন্মগ্রহণ করেন। তার পিতার নাম আলী কাশেম খান চৌধুরী ও মাতার নাম আমাতুর রহমান। ঢাকার নবকুমার ইন্সস্টিটিউট থেকে তার শিক্ষা জীবন শুরু । পাকিস্তান মিলিটারি একাডেমি ও অস্ট্রেলিয়ান স্টাফ কলেজ থেকে তিনি স্নাতক লাভ করেন।
কর্মজীবন
১৯৫৬ সালে তৎকালীন পাকিস্তান সেনাবাহিনীতে যোগ দেন। মেজর জেনারেল হিসেবে আমজাদ খান চৌধুরী ১৯৮১ সালে বাংলাদেশ সেনাবাহিনী থেকে অবসরে যান। ১৯৮১ সালে তিনি রংপুরে টিউবওয়েল তৈরির কারখানা হিসেবে রংপুর ফাউন্ড্রি লিমিটেড (আরএফএল) প্রতিষ্ঠা করেন। ১৯৮৫ সালে গড়ে তোলেন এগ্রিকালচারাল মার্কেটিং কোম্পানি, যার ব্র্যান্ড নাম প্রাণ।
আমজাদ খান চৌধুরী মেট্রোপলিটন চেম্বার অব কমার্স অ্যান্ড ইন্ডাস্ট্রি (এমসিসিআই), ঢাকা স্টক এক্সচেঞ্জ (ডিএসসি), ইনফ্রাস্ট্রাকচার ডেভেলপমেন্ট কোম্পানি লিমিটেড, বাংলাদেশ ডেইরি অ্যাসোসিয়েশনসহ বিভিন্ন সংগঠনের সভাপতি, পরিচালকসহ বিভিন্ন পদে দায়িত্ব পালন করেছেন। এ ছাড়া তিনি রিয়েল এস্টেট অ্যান্ড হাউজিং অ্যাসোসিয়েশন অব বাংলাদেশ (রিহ্যাব), বাংলাদেশ এগ্রো প্রসেসরস অ্যাসোসিয়েশন (বাপা), আন্ডারপ্রিভিলেজড চিলড্রেনস এডুকেশন প্রোগ্রাম (ইউসেপ) প্রভৃতি সংগঠনের প্রতিষ্ঠাতা ছিলেন।
ব্যক্তিগত জীবন
আমজাদ খান চৌধুরী সাবিহা আমজাদের সাথে বিবাহ বন্ধনে আবদ্ধ হন। এই দম্পতির চার সন্তান রয়েছে। এর মধ্যে আহসান খান চৌধুরী প্রাণ-আরএফএল গ্রুপের চেয়ারম্যান হিসেবে দায়িত্ব পালন করছেন।
মৃত্যু
তিনি ৮ জুলাই ২০১৫ বুধবার বাংলাদেশ সময় সন্ধ্যা ৭ টা ১৫ মিনিটে মার্কিন যুক্তরাষ্ট্রের নর্থ ক্যারোলিনায় ডিউক মেডিকেল হাসপাতালে মৃত্যুবরণ করেন। এর আগে শারীরিক অসুস্থতার জন্যে একমাস যাবৎ তিনি যুক্তরাষ্ট্রের এই হাসপাতালে চিকিৎসাধীন অবস্থায় ছিলেন। তার মৃত্যুতে বাংলাদেশের রাষ্ট্রপতি আবদুল হামিদ, প্রধানমন্ত্রী শেখ হাসিনা, বাংলাদেশ ব্যাংকের তৎকালীন গভর্নর আতিউর রহমান, শোক প্রকাশ করেন।
বেশভূষাশৈলী নকশাকরণ
বেশভূষাশৈলী নকশাকরণ (ইংরেজিতে ফ্যাশন ডিজাইন) বলতে নান্দনিকতা, রুচি, স্বাভাবিক সৌন্দর্য ইত্যাদি ব্যাপারগুলিকে প্রাধান্য দিয়ে বিভিন্ন রঙ, উপাদান, বিন্যাস বা সজ্জা ও শৈলীর সমন্বয়ে পোশাক (বেশ) ও অন্যান্য আনুষঙ্গিক পরিধেয় (ভূষা) দ্রব্যের নকশা করার ব্যবহারিক, শৈল্পিক ও পেশাদারী কর্মকাণ্ডটিকে বোঝানো হয়। স্থানভেদে ও কালভেদে সাংস্কৃতিক ও সামাজিক মনোভাব বেশভূষাশৈলী নকশাকরণ প্রক্রিয়ার উপরে প্রভাব ফেলে থাকে। যারা বেশভূষাশৈলী নকশা করেন, তাদেরকে বেশভূষাশৈলী নকশাকার বা বেশভূষাশৈলী নকশাবিদ (ইংরেজিতে ফ্যাশন ডিজাইনার) বলা হয়। বেশভূষাশৈলী নকশাবিদেরা ভোক্তাদের পছন্দ-অপছন্দের ব্যাপারে আগে থেকেই আঁচ করার চেষ্টা করেন যাতে তাদের নকশাকৃত বেশভূষাশৈলীগুলি ঠিক সময়ে বাজারে আনা যায়। এ জন্য তারা সমাজে প্রচলিত বেশভূষাশৈলীর চল বা ধারা নিয়ে গবেষণা করেন ও নতুন নকশার বেশভূষাশৈলী প্রদর্শন করেন। তাদের প্রদর্শিত কিছু নতুন নকশা আবার বেশভূষাশৈলী নির্মাতা শিল্পপ্রতিষ্ঠানগুলি গ্রহণ করে ও এগুলির গণ-উৎপাদন করে। এর ফলে সমাজে আবার নতুন শৈলী বা নকশার বেশভূষার চল শুরু হয়। এভাবে বেশভূষাশৈলীর নকশাকরণ, বেশভূষার উৎপাদন ও সমাজে বেশভূষাশৈলীর চলের চক্রটি চলতে থাকে। বেশভূষাশৈলী নকশাবিদেরা এককভাবে কাজ করতে পারেন কিংবা কোনও প্রতিষ্ঠানের অংশ হিসেবে কাজ করতে পারেন।
বেশভূষাশৈলী নকশাকরণের কাজটি সমাজের চাহিদার উপর নির্ভরশীল কোনও পরোক্ষ কর্মকাণ্ড নয়, বরং সমাজকে পরিবর্তনকারী এক ধরনের সক্রিয় কর্মকাণ্ড। বেশভূষাশৈলী নকশাবিদদের কিছু কাজের উপর ভিত্তি করে প্রতি বছর লক্ষ-কোটি পোশাক ও আনুষাঙ্গিক পরিধেয় দ্রব্য শিল্পোৎপাদন করা হয়, ফলে সমাজে বসবাসকারী ব্যক্তিদের বাহ্যিক অবয়ব বা বেশ কীরকম হবে, তার উপরে বেশভূষাশৈলী নকশাবিদদের অপরিসীম প্রভাব আছে। বেশভূষাশৈলীনকশাবিদেরা তাদের নকশাগুলিকে পরিচিত করানোর লক্ষ্যে নিয়মিত পোশাক প্রদর্শনী-র আয়োজন করেন, নিজস্ব মার্কার বেশভূষার খুচরো দোকান পরিচালনা করেন। কিছু বেশভূষাশৈলী নকশাবিদ এতই জনপ্রিয় যে তাঁরা নিজেরা কোনও নকশা করেন না, বরং অন্যের করা নকশায় নিজের নাম ব্যবহার করার অনুমতি দেন।
বেশভূষাশৈলী নকশাকরণে যে উপাদান ও মূলনীতিগুলি নিয়ে কাজ করা হয়, তাদের মধ্যে রয়েছে রঙ বা বর্ণ, আকৃতি, ঋণাত্মক আকৃতি (negative shape), রূপরেখা (Sihouette), গতি, বুনট (texture), প্রতিসাম্য (symmetry), অপ্রতিসাম্য (asymmetry), কারুকাজ, বিন্যাস, স্বচ্ছতা, আয়তন, রেখা, পক্ষপাত, খণ্ড (block), স্তর, বৈপরীত্য, পৃষ্ঠতল, মূলসুর (motif), রেখা, নির্মাণ, বিনির্মাণ, আবরণ বা আচ্ছাদন, ব্যবহারিক উদ্দেশ্য, ছাপ, দিক, গুচ্ছ, ইত্যাদি।
যেসব ব্যবসা প্রতিষ্ঠান নিত্যনতুন শৈলীর উচ্চমানের পোশাক ও আনুষঙ্গিক পরিধেয় নকশা ও বিক্রয় করে থাকে, তাদেরকে অভিজাত শৈলীর বেশভূষা নির্মাতা (ইংরেজিতে ফ্যাশন ডিজাইন হাউস Fashion design house বা ফ্যাশন হাউস Fashion house; ফরাসি ভাষায় কুত্যুরিয়ে Couturier) নামে ডাকা হয়। এসব প্রতিষ্ঠানে সাধারণত একজন মূল নকশাবিদ বা প্রধান ব্যবস্থাপকের তত্ত্বাবধানে একাধিক বেশভূষাশৈলী নকশাবিদ কাজ করে থাকেন। মূল নকশাবিদ অভিজাত শৈলীর বেশভূষা নির্মাণ জগতের সাথে সার্বক্ষণিক যোগাযোগ রক্ষা করেন, নতুন নতুন নকশা ও শৈলী সম্পর্কে অবগত থাকেন এবং এগুলির ভিত্তিতে সামগ্রিকভাবে নতুন একটি বেশভূষাশৈলী সঙ্কলনের (কালেকশন) মূল শৈলীটি সৃষ্টি করেন; অন্যদিকে সহায়ক নকশাবিদেরা কাপড়, বোতাম, জিপার, ইলাস্টিক, ইত্যাদির খুঁটিনাটি শৈলীগুলি নির্ধারণ করেন। এছাড়া বিন্যাস প্রস্তুতকারক, নমুনা প্রস্তুতকারক, দর্জি, ইত্যাদি পেশার ব্যক্তিরাও এই প্রতিষ্ঠানে কাজ করে থাকে।
গুণবতী ডিগ্রী কলেজ
ডান|থাম্ব|316x316পিক্সেল|গুণবতী ডিগ্রী কলেজের নতুন প্রশাসনিক ভবন ডান|থাম্ব|316x316পিক্সেল|গুণবতী ডিগ্রী কলেজের শহীদ মিনার
গুণবতী ডিগ্রী কলেজ গুণবতী ইউনিয়নের প্রাণকেন্দ্রে অবস্থিত। এই কলেজ বাংলাদেশ জাতীয় বিশ্ববিদ্যালয়-এর অধিভুক্ত।
ইতিহাস
১৯৬৮ খ্রিষ্টাব্দের ১ জুলাই গুণবতী কলেজ প্রতিষ্ঠিত হয়। এই কলেজ প্রতিষ্ঠা করেন অধ্যক্ষ সৈয়দ লুৎফর রহমান।
শিক্ষা কার্যক্রম
গুণবতী ডিগ্রী কলেজে কুমিল্লা শিক্ষা বোর্ডের অধীনে উচ্চ মাধ্যমিক শাখা এবং জাতীয় বিশ্ববিদ্যালয়ের অধীনে ডিগ্রী কোর্সে শিক্ষা কার্যক্রম পরিচালিত হয়।
উচ্চ মাধ্যমিক
গুণবতী ডিগ্রী কলেজে এইচএসসি বা উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখায় পাঠদান করা হয়।
ইউনিফরম
গুণবতী ডিগ্রী কলেজের নির্দিষ্ট ইউনিফরম হল আকাশী রঙের শার্ট ও কালো প্যান্ট। শার্ট ফুল হাতা বা হাফ হাতা দুটোই গ্রহণযোগ্য। শার্টের ডান হাতায় কলেজের মনোগ্রামযুক্ত ব্যাজ থাকা আবশ্যক
অবকাঠামো
গুণবতী ডিগ্রী কলেজ ১৯৬৮ সালে প্রতিষ্ঠিত হলেও কলেজটি এখনও অনুন্নত। কলেজে প্রয়োজনীয় অবকাঠামো ব্যবস্থা নেই। যার মধ্যে সবচেয়ে উল্লেখযোগ্য হল শ্রেণী কক্ষের স্বল্পতা।
প্রজাতন্ত্রী আয়ারল্যান্ড জাতীয় মহিলা ফুটবল দল
ঘরের মাঠ
ইতিহাস জুড়ে আয়ারল্যান্ড প্রজাতন্ত্র বিভিন্ন মাঠে তাদের হোম ম্যাচ খেলেছে। সবচেয়ে নিয়মিত ব্যবহৃত ড্যালিমাউন্ট পার্ক, টোলকা পার্ক, রিচমন্ড পার্ক এবং টার্নার্স ক্রস স্টেডিয়াম। তারা বেলফিল্ড পার্ক, কার্লাইল গ্রাউন্ডস, ফেরিক্যারিগ পার্ক, ফ্লানকেয়ার পার্ক এবং আর্ক্লোতে মাঝে মাঝে ম্যাচ খেলেছে। যাইহোক, সেপ্টেম্বর ২০১৩ থেকে তারা টালাহ স্টেডিয়ামে তাদের সমস্ত হোম গেম খেলেছে।
বর্তমান কোচিং স্টাফ
সিনিয়র মহিলা দলের ম্যানেজমেন্ট দল:
হানা কুলেন্টি
সঙ্গীত শিক্ষা
১৯৭৬ থেকে ১৯৮০ সাল পর্যন্ত ওয়ারশ-এর কারোল সিজাইমানস্কি স্কুল অফ মিউজিক-এ পিয়ানো অধ্যয়ন করার পর, কুলেন্টি ওয়ারশ-এর ফ্রাইডেরিক চোপিন মিউজিক একাডেমিতে ওয়াডজিমিয়ের্জ কোটোনস্কির সাথে কম্পোজিশন অধ্যয়ন করেন। ১৯৮৬ থেকে ১৯৮৮ সাল পর্যন্ত তিনি হেগের রয়্যাল কনজারভেটরিতে লুই অ্যান্ড্রিসেন এর সাথে রচনা অধ্যয়ন করেন। ১৯৮৪ এবং ১৯৮৮ সালে তিনি নতুন সঙ্গীতের জন্য ডার্মস্ট্যাড ইন্টারন্যাশনাল সামার কোর্সে অংশগ্রহণ করেছিলেন। ১৯৮৩ এবং ১৯৯০ সালে তিনি ISCM- এর পোলিশ বিভাগ দ্বারা সংগঠিত কাজিমিয়ের্জে তরুণ সুরকারদের জন্য আন্তর্জাতিক কোর্সে অংশগ্রহণ করেছিলেন - যেখানে তিনি ইয়ানিস জেনাকিস, উইটল্ড লুটোসলাভস্কি, টমাস কেসলার এবং ফ্রাঙ্কোইস-বার্নার্ড মাচে- এর সাথে বক্তৃতাগুলিতে অংশগ্রহণ করেছিলেন।
মূল কার্যক্রম
১৯৭৯ সাল থেকে কুলেন্টি একজন ফ্রিল্যান্স কম্পোজার হিসেবে কাজ করেন এবং অসংখ্য কমিশন এবং স্কলারশিপ পান। তিনি বড় অর্কেস্ট্রার জন্য ২টি অপেরা এবং ১২টি কাজ রচনা করেছেন। তিনি একক যন্ত্র এবং চেম্বার গ্রুপের জন্য অসংখ্য কাজ লিখেছেন। ২০০৭ সাল থেকে তিনি টেলিভিশন নাটক এবং চলচ্চিত্রের জন্য সঙ্গীত লেখার সাথে জড়িত।
১৯৯০ সালে তিনি বার্লিনে জার্মান একাডেমিক এক্সচেঞ্জ সার্ভিসে (DAAD) এক বছরের অতিথি সুরকার ছিলেন। ১৯৯৮ সালে তাকে লস এঞ্জেলেসের আশেপাশের তিনটি বিশ্ববিদ্যালয়ে অতিথি লেকচারার হিসেবে আমন্ত্রণ জানানো হয়েছিল। ১৯৯৯/২০০০ সালে তিনি নেদারল্যান্ডসে হেট গেলডারস অরকেস্টের সাথে সুরকার-ইন-নিবাসে ছিলেন। নভেম্বর 2000-এ একটি প্রতিকৃতি কনসার্টের আয়োজন করা হয় ডয়েচল্যান্ডফাঙ্ক দ্বারা কোলোনে (সিডি 'আর্কস অ্যান্ড সার্কেল'-এ প্রকাশিত)। তিনি আদার মাইন্ডস ১০ উৎসবে ( সান ফ্রান্সিসকো ) এবং টরন্টোতে সাউন্ডস্ট্রিম কানাডা 2005-এ বক্তৃতা দেন। 2007 সালে তিনি বার্সেলোনার ESMUC, মিউজিক একাডেমির অতিথি অধ্যাপক ছিলেন।
তিনি 1995 সালে মিউনিখ বিয়েনালের সময়, আমস্টারডামে গাউডেমাস ইন্টারন্যাশনাল কম্পোজার অ্যাওয়ার্ড 2002 এর সময়, ওয়ারশতে কাজিমিয়ের্জ সেরোকি 9ম আন্তর্জাতিক সুরকার প্রতিযোগিতার সময় (2003), আন্তর্জাতিক নিউ চেম্বার অপেরা প্রতিযোগিতা "অর্ফিউস- লুসিয়ানো বেরিও 2003-এর সময় একজন জুরি সদস্য ছিলেন। 2004" স্পোলেটোতে এবং 2005 এবং 2007 সালে ক্র্যাকোতে সমসাময়িক চেম্বার সঙ্গীতের আন্তর্জাতিক প্রতিযোগিতা চলাকালীন।
রচনা শৈলী এবং কৌশল
"হানা কুলেন্টির সঙ্গীত জৈব রূপান্তর এবং বৃদ্ধির চিত্রগুলির সাথে পরিপূর্ণ। বিকশিত শব্দ প্যাটার্ন, বর্ধিত বাক্যাংশ এবং এই কাজগুলিতে সমৃদ্ধভাবে বিশদ টেক্সচারের স্বজ্ঞাত গঠন কুলেন্টির মূল রচনামূলক কৌশলের ফলাফল যাকে তিনি 'দ্যা পলিফোনি অফ আর্চ' বা 'আর্ক' বলে অভিহিত করেন। কাজগুলির মধ্যে একযোগে 'খিলান'-এর অনেকগুলি স্তর রয়েছে যা তাদের গতিপথের বিভিন্ন পয়েন্টে শুরু হতে পারে এবং বিভিন্ন গতিতে এগিয়ে যেতে পারে।
তার জমকালো অর্কেস্ট্রাল আত্মপ্রকাশের পর থেকে তার রচনাশৈলীটি বিকশিত হয়েছে, অ্যাড উনম, একটি শক্তিশালী, অসঙ্গতিপূর্ণ, নাটকীয় এবং সুনিপুণভাবে বাদ্যযন্ত্রের ঐক্যের দিকে অভিসারিত অধ্যয়ন। সেই কাজের পর থেকে, কুলেন্টির পছন্দের মাধ্যম হল সিম্ফনি অর্কেস্ট্রা।
বাদ্যযন্ত্র নাটকের প্রতি তার ঝোঁক এবং আবেগের তীব্রতা মঞ্চের জন্য তার সঙ্গীতে একটি উপযুক্ত অভিব্যক্তি খুঁজে পেয়েছিল। 'স্বজ্ঞাত গঠনবাদ' এবং তার সঙ্গীতের উচ্চতর মানসিক তীব্রতার সাথে নাটকীয় পরিস্থিতি হাইলাইট করার জন্য উপযুক্ত। কুলেন্টির সময়ের আয়ত্ত এবং তার সংগীত উপাদানকে স্তরে স্তরে গঠন করার ক্ষমতা, অনিবার্যভাবে শক্তিশালী ক্লাইম্যাক্সের দিকে তার অন্যান্য নাট্য রচনায় একটি সিম্ফোনিক মাত্রা নিয়ে আসে।
কুলেন্টির 'সময়ের মাত্রার পলিফোনি'-এর সর্বশেষ রচনামূলক কৌশলটি সময়ের বৃত্তাকার এবং বিভিন্ন টেম্পোরাল প্লেনে সংঘটিত সময়-ঘটনার একযোগে জোর দেয়।"
পুরস্কার
১৯৮৫ সালে কুলেন্টিকে অর্কেস্ট্রা (১৯৮৫) এর জন্য অ্যাড ইউনামের সাথে আমস্টারডামে আয়োজিত ইউরোপীয় তরুণ সুরকারদের প্রতিযোগিতার দ্বিতীয় পুরস্কারে ভূষিত করা হয়।
১৯৮৭ সালে তিনি স্ট্যানিসলা উইস্পিয়ানস্কি পুরস্কার (২য় শ্রেণী) ভূষিত হন।